På Hadsund Landevej nær Gistrup kørte en personbil og en ambulance tidligere i dag sammen, så begge køretøjer blev kastet om på siden og spærrede vejbanerne. Uheldet skete, da føreren af personbilen, en 28-årig mand fra Terndrup, var uopmærksom og overskred midterlinjen. Det oplyser Nordjyllands Politi på Twitter. Uheldet har tidligere i dag givet anledning til lang kø i begge retninger. Trafikken blev derfor omdirigeret, så der var en kort omkørsel. - Der er ikke nogen tilskadekomne, og der var ingen patient i ambulancen, uddyber vagtchef ved Nordjyllands Politi, Karsten Højrup Kristensen. Uheldet sker, da personbilen kommer kørende i den forkerte vejbane. Ambulancen, der er på vej i sygående retning, forsøger at undvige. Men alligevel rammer de to køretøjer hinanden, og det har resulteret i, at de begge er væltet om på siden.

Referat:
En personbil, der kørte i den forkerte vejbane, har væltet både sig selv og en modkørende ambulance. Trafikken er åbnet igen.